CELEX: 31992R2127
Language: el
Date: 1992-07-28 00:00:00
Title: Κανονισμός (ΕΟΚ) αριθ. 2127/92 της Επιτροπής της 28ης Ιουλίου 1992 για τη διακοπή των καταλογισμών στις δασμολογικές οροφές που ανοίχτηκαν για το 1992 βάσει του κανονισμού (ΕΟΚ) αριθ. 3831/90 του Συμβουλίου στο πλαίσιο των γενικευμένων προτιμήσεων για ορισμένα βιομηχανικά προϊόντα, καταγωγής Πολωνίας

Avis juridique important

|

31992R2127

Κανονισμός (ΕΟΚ) αριθ. 2127/92 της Επιτροπής της 28ης Ιουλίου 1992 για τη διακοπή των καταλογισμών στις δασμολογικές οροφές που ανοίχτηκαν για το 1992 βάσει του κανονισμού (ΕΟΚ) αριθ. 3831/90 του Συμβουλίου στο πλαίσιο των γενικευμένων προτιμήσεων για ορισμένα βιομηχανικά προϊόντα, καταγωγής Πολωνίας  

Επίσημη Εφημερίδα αριθ. L 213 της 29/07/1992 σ. 0016 - 0017

ΚΑΝΟΝΙΣΜΟΣ (ΕΟΚ) αριθ. 2127/92 ΤΗΣ ΕΠΙΤΡΟΠΗΣ  της 28ης Ιουλίου 1992  για τη διακοπή των καταλογισμών στις δασμολογικές οροφές που ανοίχτηκαν για το 1992 βάσει του κανονισμού (ΕΟΚ) αριθ. 3831/90 του Συμβουλίου στο πλαίσιο των γενικευμένων  προτιμήσεων για ορισμένα βιομηχανικά προϊόντα καταγωγής ΠολωνίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί της εφαρμογής των γενικευμένων δασμολογικών προτιμήσεων κατά το έτος 1991 για ορισμένα βιομηχανικά προϊόντα καταγωγής αναπτυσσόμενων χωρών (1), όπως παρατάθηκε, για το 1992,  με τον κανονισμό (ΕΟΚ) αριθ. 3587/91 (2), και ιδίως το άρθρο 9,  Εκτιμώντας:  ότι, με βάση τα άρθρα 1 και 6 του κανονισμού (ΕΟΚ) αριθ. 3831/90, η αναστολή των δασμών στο πλαίσιο των προτιμησιακών δασμολογικών οροφών χορηγείται, για το 1992, εντός του ορίου των ατομικών ποσών που καθορίζονται στη στήλη 6 του παραρτήματος Ι του  ίδιου κανονισμού για καθένα από τα προϊόντα ή καθεμία από τις κατηγορίες των αναφερομένων προϊόντων- ότι σύμφωνα με το άρθρο 9 παράγραφος 2 του εν λόγω κανονισμού, η Επιτροπή μπορεί, να λαμβάνει μέτρα για τη διακοπή των καταλογισμών στο ένα ή στο άλλο  προτιμησιακό δασμολογικό όριο αν υπάρξει υπέρβαση αυτών των ορίων, ιδίως λόγω ρύθμισης των εισαγωγών που πράγματι γίνονται κατά τη διάρκεια του προτιμησιακού έτους-  ότι βάσει του άρθρου 1 του κανονισμού (ΕΟΚ) αριθ. 1509/92 του Συμβουλίου (3), η Πολωνία αποσύρεται από την 1η Μαρτίου 1992 από τον πίνακα δικαιούχων χωρών που περιλαμβάνονται στο παράρτημα ΙΙΙ του κανονισμού (ΕΟΚ) αριθ. 3831/90- ότι κατά συνέπεια, το  προτιμησιακό έτος τελείωσε για τις χώρες αυτές στις 29 Φεβρουαρίου 1992-  ότι για τα προϊόντα των αυξόντων αριθμών 10.0407, 10. 0408 και 10.0420, καταγωγής Πολωνίας, οι ατομικές οροφές καθορίζονται σε 2 541 000, 1 420 000 και 5 072 000 Ecu αντίστοιχα- ότι στις 28 Φεβρουαρίου 1992 το ποσό των καταλογισμών που πραγματοποιήθηκαν  κατά την προτιμησιακή χρήση 1992 υπερέβηκε τις εν λόγω οροφές-  ότι είναι σκόπιμο να ληφθεί μέτρο για τη διακοπή των καταλογισμών στις εν λόγω οροφές έναντι της Πολωνίας, για ό,τι αφορά τα εν λόγω προϊόντα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι καταλογισμοί στις δασμολογικές οροφές που ανοίχτηκαν για το 1992 από τον κανονισμό (ΕΟΚ) αριθ. 3831/90 για τα προϊόντα που αναφέρονται στον ακόλουθο πίνακα καταγωγής Πολωνίας, δεν γίνονται δεκτοί από την 1η Αυγούστου 1992:       Αύξων  αριθμός  Κωδικός ΣΟ  Περιγραφή εμπορευμάτων         10.0407  3102 40 10  3102 40 90  Μείγματα νιτρικού αμμωνίου και ανθρακικού ασβεστίου ή άλλες ανόργανες ύλες χωρίς λιπαντικές ικανότητες      10.0408  3102 80 00  Μείγματα ουρίας και νιτρικού αμμωνίου      10.0420  3105  Λιπάσματα ορυκτά ή χημικά που περιέχουν δύο ή τρία  λιπαντικά στοιχεία: άζωτο, φωσφόρο και κάλιο. Άλλα λιπάσματα. Προϊόντα του κεφαλαίου αυτού που παρουσιάζονται είτε σε δισκία ή παρόμοια σχήματα είτε σε συσκευασίες με μεικτό βάρος που δεν υπερβαίνει τα 10 kg      Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 370 της 31. 12. 1990, σ. 1. (2) ΕΕ αριθ. L 341 της 12. 12. 1991, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 1059/92 του Συμβουλίου (ΕΕ αριθ. L 159 της 12. 6. 1992, σ. 1.) (3) ΕΕ αριθ. L 159 της 12. 6.  1992, σ. 1.